సిక్కు మతము
సిక్కు మతము (ఆంగ్లం : Sikhism) (పంజాబీ ਸਿੱਖੀ ), గురునానక్ ప్రబోధనల ఆధారంగా యేర్పడిన మతము. ఏకేశ్వరోపాసన వీరి అభిమతము. సిక్కు మతములో దేవుని పేరు "వాహే గురు". వీరి పవిత్ర గ్రంథము గురుగ్రంథ సాహిబ్ లేదా ఆది గ్రంథము లేదా ఆది గ్రంథ్. వీరి పవిత్ర క్షేత్రము అమృత్ సర్ లోని స్వర్ణ మందిరము. ఈ మతాన్ని అవలంబించేవారిని "సిక్కులు" అని సంబోధిస్తారు. వీరు ప్రధానంగా పంజాబు (భారతదేశం మరియు పాకిస్తాన్) లలో నివసిస్తుంటారు. మరియు ప్రపంచమంతటా వ్యాపించియున్న సమూహం. 
శిక్కు మతం, కాలంలో చూస్తే చాలా చిన్నది. దీని వయస్సు లూధర్ మతానికున్న వయస్సు ఎంతో అంత. దీనిని పదిహేనవ శతాబ్దంలో గురునానక్ స్థాపించాడు. గురునానక్ తల్వాండి (ఇప్పుడు పాకిస్తాన్ లో ఉన్నది) లో 1469 లో జన్మించాడు. గురునానక్ చిన్నప్పుడు నుండి ఎక్కడో చూస్తుండేవాడు. దేనిని గురించో దీర్ఘంగా ఆలోచిస్తుండేవాడు. అందువల్ల పెరిగి పెద్దవాడయ్యాక గూడా అతడికి ఈ ప్రాపంచిన విషయాలు రుచింవ లేదు. అతడు 1539 లో చనిపోయాడు.
మణికరన్
సిక్కుల ప్రకారం, మూడవ ఉదాసి కాలంలో గురు నానక్ దేవ్ విక్రమనామ సంవత్సరం 1574లో అసు 15న తన శిష్యులు భాయ్ బాల & భాయ్ మార్దనలతో కలిసి ఈ ప్రాంతానికి వచ్చాడట.శ్రీ గురు నానక్ దేవ్ తన శిష్యులతో పాటు భారత్‌లోని హిమాలయా పర్వతాలలో ఉండేవారు. ఆయన శిష్యులకు ఆకలి వేసింది కాని అక్కడ వారికి ఎలాంటి ఆహారమూ లభించలేదు. గురునానక్ తన ప్రియమిత్రుడు భాయ్ మార్దనను లంగార్ (సామూహిక వంటశాల) కోసం ఆహారాన్ని సేకరించుకు రావడానికి పంపారు. చాలా మంది ప్రజలు ప్రసాదం (బ్రెడ్) తయారు చేయడానికి బియ్యం మరియు పిండి (అట్టా) ని విరాళంగా ఇచ్చారు. అయితే సమస్య ఏమిటంటే ఆహారాన్ని వండటానికి అక్కడ నిప్పు లేకుండా పోయింది. అప్పుడు గురునానక్ ఒక రాతిని పక్కకు తోయగా, అక్కడ ఒక వేడి బుగ్గ (వేడి నీరు) కనిపించింది. అప్పుడు శిష్యులు బియ్యం, బీన్స్‌‍తో వంట చేసుకున్నారట. భాయ్ మార్దనకు చపాతీలను చేయడంలో చిక్కు ఎదురైంది ఎందుకంటే అవి మునిగిపోతూ వచ్చాయి. భాయ్ మార్దన చెప్పాడు "దేవుడి పేరుతో నా జీవితాన్నే సమర్పించబోతున్నాను" . దాంతో ప్రసాదం అద్భుతంగా పైకి తేలింది. దేవుడి పేరుతో తమ జీవితాలను ఎవరయితే సమర్పిస్తారో అతడు (లేదా ఆమె) నీటిలో ముంచిన వస్తువులు పైకి తేలతాయని గురునానక్ దేవ్